stanford-oval/wikipedia huggingface dataset:
HMS Hunter (D80)

| HMS Hunter |
| --- | --- |
 USS Block Island

Aluksen vaiheet
Rakentaja:  Ingalls Shipbuilding, Pascagoula, Mississippi
Kölinlasku:  15. toukokuuta 1941
Laskettu vesille:  22. toukokuuta 1942
Palveluskäyttöön:  11. tammikuuta 1943
Poistui palveluskäytöstä:  palautettu Yhdysvaltain laivastolle 29. joulukuuta 1945
Tekniset tiedot
Uppouma:  14 400 t (kuormattu)
Pituus:  149,81 m
Leveys:  32 m
Syväys:  7,9 m
Koneteho:  8 500 shp (6,3 MW)
Nopeus:  18 solmua (33 km/h)
Miehistöä:  646
Aseistus
Aseistus:  2 × DP 4" (102 mm) -tykkiä 8 × 40 mm ilmatorjuntatykkiä kaksiputkisina asennuksina 20 × 20 mm ilmatorjuntatykkiä kaksi ja yksiputkisina asennuksina 20 lentokonetta
HMS Hunter (viirinumero D80) oli Britannian kuninkaallisen laivaston Attacker-luokan saattuetukialus toisessa maailmansodassa. Yhdysvallat lainasi aluksen Britannialle lend-lease sopimuksen nojalla. Sodan ajan alus oli ensin saattuetehtävissä Atlantilla ja muutostöiden jälkeen lokakuusta 1943 alkaen rynnäkkötukialuksena, missä tehtävässä se oli Välimerellä ja Tyynellä valtamerellä. Alus oli mukana Japanin antautuessa Malesiassa.
Valmistus

Yhdysvaltain meriministeriön kanssa tehdyn sopimus mahdollisti tilauksen Pascagoulasta Mississippistä Ingalls Shipbuildingsilta, missä köli laskettiin 15. toukokuuta 1941 nimellä Mormacpenn. Yhdysvaltain laivasto lunasti aluksen 26. joulukuuta 1941 muutettavaksi saattuetukialukseksi nimellä USS Block Island. Se valmistui 9. tammikuuta 1943, jolloin se siirrettiin lend-lease sopimuksen mukaisesti Britannian kuninkaalliselle laivastolle, joka nimesi aluksen HMS Traileriksi. Alus nimettiin 11. tammikuuta uudelleen HMS Hunteriksi.
Palvelus

Alus aloitti valmistuttuaan koeajot, joita jatkettiin 31. tammikuuta alkaen Länsi-Intian saaristossa. Maaliskuun alussa koeajojen päätyttyä alus siirrettiin Norfolkiin Virginiassa. Alus liittyi 5. maaliskuuta Yhdysvaltain laivaston saattueeseen UGF6 Norfolkista Casablancaan, jossa alus erkani saattueesta jatkaakseen matkaansa Clydeen. Alus määrättiin muutostöitä varten telakalle Dundeehen, jonne se saapui 12. huhtikuuta.
Palvelus > Salernon maihinnousu

Elokuussa alus palasi palvelukseen läntisen reitin alaisuuteen suojaamaan Atlantin saattueita. Alus sai kuitenkin nopeasti uuden käskyn osallistua Salernon maihinnousuun. Se vastaanotti 834 laivueen Fairey Swordfish -torpedopommittajat henkilöstöineen. Matkalla Välimerelle alus joutui kovaan myrskyyn, jolloin lentokoneita vaurioitui. Se palasi Clydeen täydentääkseen lentokoneensa ja lähti sitten uudelleen Gibraltarille. Alukselle kuormattiin 899 laivueen Supermarine Seafire -hävittäjät henkilöstöineen.
Alus liittyi 17. elokuuta Clydessä saattueeseen KMF22/WS33 matkalla Gibraltarille, jossa se liitettiin maihinnousun lentotukialusosastoon Force V:hen. Alus liittyi osastoonsa 5. syyskuuta ja aloitti maihinnousuharjoittelun. Seuraavana päivänä alus oli osaston mukana Maltalla. Alus suojasi 8. syyskuuta koneineen Salernon maihinnousuun osallistuneita saattueita. Seuraavana päivänä aluksen koneet johtivat tykistötulta sekä suojasivat ankkurointialuetta ilmahyökkäyksiltä. Viisi aluksen Seafire-hävittäjää laskeutui 12. syyskuuta Paesrumiin rakennetulle tilapäiselle lentokentälle. Alus vapautui 14. syyskuuta maihinnousuoperaatiosta, jolloin se lähti Gibraltarin kautta Britteinsaarille. Alus määrättiin korjattavaksi Dundeehen, jonne se saapui 30. syyskuuta. Alus sai 3. joulukuuta Dundeessa lisävaurioita, joten aluksen korjaustyöt siirrettiin Clydeen. Alukselle määrättiin rynnäkkötukialukseksi muuttamista varten lisää muutostöitä, joten se palasi palvelukseen vasta maaliskuussa 1944.
Palvelus > Etelä-Ranskan maihinnousu

Huhtikuussa alus harjoitteli luoteisen reitin alueella suunniteltua Etelä-Ranskan maihinnousua varten (operaatio Anvil). Sen lentolaivueeksi siirrettiin 807 laivue Seafireineen. Alus oli toukokuussa Scapa Flow’ssa osallistuakseen operaatio Hoopsiin eli hyökkäykseen Norjan rannikolle. Toukokuussa alus siirtyi Välimerelle.
Kesäkuussa alus suojasi koneineen Ranskan maihinnousujoukkoja kuljettavia saattueita. Heinäkuussa se liittyi lentotukialusosastoon Maltalla aloittaakseen harjoittelun. Alus liitettiin maihinnousua varten HMS Stalkerin kanssa TG88.2:een. Operaation koodinimeksi vaihdettiin Dragoon. Elokuun alussa alus osallistui Maltalla järjestettyihin maihinnousuharjoituksiin. Se saapui 15. elokuuta maihinnousualueelle aloittaen lentotoiminnan. Alus oli 22. elokuuta levossa Maddalenassa, johon mennessä aluksen lentokoneet olivat tehneet 219 lentosuoritetta. Alus palasi operaatioalueelle 24. elokuuta, mistä se siirtyi 27. elokuuta Maddalenaan täydennettäväksi. Aluksen lentokoneet olivat tehneet 88 lentosuoritetta lisää. Operaatio Dragoonin aikana aluksen koneet olivat tehneet 36 syöksypommitus-, 56 tiedustelu-, 96 osastonsuojaus-, 48 aluesuojaus-, 16 lentokuvaus- ja 55 saattolentoa, joiden aikana se oli menettänyt kolme konetta ilmatorjunnassa, yhden veteen laskeutumisessa ja 11 kannelle laskeutuessa. Maddalenassa alus vapautui operaatiosta palaten Kuninkaallisen laivaston alaisuuteen.
Palvelus > Egeanmerellä

Alus liittyi 30. elokuuta Egeanmeren osastoon tukemaan alueen saarten miehitystä ja saapui 2. syyskuuta Aleksandriaan. Alus lähti 9. syyskuuta estämämään saksalaisten evakuointia Scarpantosta ja Rodokselta operaatio Outing I:ssä, mistä se palasi 15. syyskuuta Aleksandriaan täydennettäväksi.
Alus lähti 30. syyskuuta Aleksandriasta Egeanmerelle operaatio Outing II:een. Aluksen lentokoneet olivat 5. lokakuuta tulenjohtajina risteilijä Auroran tulittaessa Levithaa. Aluksen koneet iskivät 7. ja 9. lokakuuta evakuointialuksiin ja jälkimmäisenä päivänä lisäksi Kosille. HMS Attacker vapautti 11. lokakuuta Hunterin operaatiosta, jolloin se palasi Aleksandriaan koneiden tehtyä 135 lentosuoritetta. Alus vapautui 31. lokakuuta Välimeren laivastosta, jolloin se lähti kotimaahan Attackerin ja Stalkerin kanssa.
Hunter saapui 11. marraskuuta Britteinsaarille, jossa se määrättiin huollettavaksi ennen siirtoa Itä-Intian laivastoon. Alus lähti Maltalle, jossa se siirrettiin 6. joulukuuta telakalle.
Palvelus > Itä-Intian laivastossa

Tammikuussa 1945 alus palautettuub palvelukseen ja lähti 21. helmikuuta Ceylonille. Alus liittyi 8. maaliskuuta Trincomaleessa Itä-Intian laivaston 21. lentotukialuslaivueeseen, jonka mukana se määrättiin tukemaan Rangoonin maihinnousua operaatio Draculassa. Alus viipyi Trincomaleessa huhtikuun alun, jolloin lentomiehistöjä koulutettiin. Lentotukialuslaivue lähti 23. huhtikuuta Akyabiin suojatakseen Rangooniin matkanneita saattueita, kunnes se vapautui 4. toukokuuta operaatiosta. Laivueen lentokoneet iskivät 6. toukokuuta Merguin ja Victoria Pointin välisiin kohteisiin. Seuraavana päivänä laivue jatkoi matkaansa Trincomaleehen, jonne se saapui 9. toukokuuta.
Alus liitettiin 10. toukokuuta laivueensa mukana Force 61:een, jonka tehtävänä oli estää japanilaisten joukkojen vetäytyminen Andamaaneilta ja Nikobaareilta operaatio Dukedomissa. Hunterilta tankattiin 13. toukokuuta suojaavat hävittäjät. Alus erkani seuraavana päivänä osastosta risteilijä HMS Cumberlandin ja 26. hävittäjälaivueen kanssa etsiäkseen Keisarillisen Japanin laivaston aluksia operaatio Mitressä. Hunterin lentokoneet etsivät 15. toukokuuta evakuointialuksia. Eräs 531 laivueen Grumman TBF Avenger -koneista löysi Japanin laivaston hävittäjän Kuroshion ja sukellusveneentorjunta-alus SC57:n suojaaman Nancowrystä Malesiaan matkanneen saattueen, mutta lentokone tuhoutui hyökätessään ilmoittamatta saattueen sijaintia. Seuraavana päivänä Hunterin lentokoneet iskivät yhdessä HMS Khediven koneiden kanssa Andamaaneille. Hunter aloitti 17. toukokuuta osaston mukana paluumatkan Trincomaleehen.
Kesäkuun alusta alkaen alus kuljetti Attackerin kanssa lentokoneita Intiasta Ceylonille, kunnes se määrättiin heinäkuussa Malesian maihinnousuun operaatio Zipperiin. Alus lähti 15. elokuuta Trincomaleesta laivaston mukana perustaakseen operaatio Zipperin eteentyönnetyn tukikohdan Penangiin (operaatio Jurist), jota seuraavana päivänä siirrettiin kahdella vuorokaudella Yhdysvaltain laivaston vaatimuksesta. Operaatiota siirrettiin 19. elokuuta uudelleen Tokion rauhanneuvottelujen vuoksi. Laivasto saapui 28. elokuuta Penangin edustalle. Alukselta seurattiin 1. syyskuuta Penangiin sijoitettujen japanilaisten joukkojen virallista antautumista taistelulaiva Nelsonin kannella. Hunter lähti 4. syyskuuta laivaston mukana Singaporeen. Se suojasi 9. syyskuuta laivueen mukana maihinnousua, joka tehtiin lähellä Port Swettenhamia.
Palvelus > Sodan jälkeen

Hunter palasi Singaporen antautumisseremonioiden jälkeen Britteinsaarille. Marraskuussa aluksen brittiläiset laitteet poistettiin ja varastot tyhjennettiin Clydessä. Alus palautettiin Portsmouthissa käynnin jälkeen 29. joulukuuta 1945 Yhdysvaltain laivastolle. Alus myytiin kauppalaivaksi, jolloin se nimettiin MV Almdijkiksi. Alus myytiin 1973 romutettavaksi Valenciaan Espanjaan.
Guild Wars

| Guild Wars |
| --- | --- |

Kehittäjä:  ArenaNet
Julkaisija:  NCsoft
Jakelija:  Steam
Suunnittelija:  Mike O'Brien
Säveltäjä:  Jeremy Soule
Pelisarja:  Guild Wars
Julkaistu:   28. huhtikuuta 2005
Lajityyppi:  MMORPG
Pelimuoto:  moninpeli
Ikäluokitus:  ESRB: Teini-ikäisille  PEGI 12 
Alusta:  Windows
Hinnoittelutapa:  Kertamaksu
Jakelumuoto:  CD (2) digitaalinen lataus
Lisää peliartikkeleitaVideopelien teemasivulla
Infobox OK   : 
Guild Wars (lyhyesti GW) ArenaNetin kehittämä ja NCsoftin julkaisema MMORPG. Peli on julkaistu Windowsille vuonna 2005.
Peli on kertamaksullinen julkaisu jossa ei ole kuukausimaksuja. Peliin on tarkoitus julkaista kuuden/yhdeksän kuukauden välein uusia itsenäisiä "lisäosia", jotka maksavat noin tavallisen pelin hinnan ja toimivat ilman alkuperäistä peliä. Pelin kehittäjän ArenaNetin ilmoituksen mukaan peliä on myyty tähän mennessä (huhtikuu 2008) eri puolilla maailmaa yhteensä jo yli 5 miljoonaa kappaletta .
Pelille ilmestyi 28. huhtikuuta 2006 Guild Wars: Factions -niminen kampanja ja sitä seurasi Guild Wars: Nightfall lokakuussa 2006. Lisäksi 31. elokuuta 2007 ilmestyi, Guild Wars: Eye of the North, joka jatkaa alkuperäisten kampanjoiden tarinaa. Kampanjat eivät vaadi alkuperäistä peliä toimiakseen, toisin kuin Eye of the North joka on varsinainen lisäosa ja vaatii pelaajalta vähintään yhden aiemman osan omistamista.
Pelille on julkaistu jatko-osa Guild Wars 2, joka käyttää kokonaan uutta pelimoottoria ja sen pelimekaniikka poikkeaa ensimmäisestä pelistä.
Pelaaminen > Killat

Killat ovat useamman pelaajan muodostamia yhteenliittymiä. Kiltaan kuuluminen ei ole pakollista, ja pelissä voi edetä kuulumatta kiltaan. Kiltaan liittyminen voi kuitenkin helpottaa pelaamista ja vahvistaa pelikokemusta (pelaaja voi osallistua kiltataisteluihin, saada oman kiltakohtaisen viitan sekä kiltahallin).
Killan perustaja voi hankkia uusia pelaajia kiltaansa sekä korottaa joitakin pelaajia kiltaupseereiksi (Guild officer), jotka puolestaan voivat rekrytoida lisää pelaajia kiltaan. Killat voivat myös muodostaa liittoja muiden kiltojen kanssa (alliance).
Pelaaminen > Tapahtumat

Guild Warsin maailmassa järjestetään erilaisia tapahtumia (event) ympäri vuoden. Tapahtumissa pelaajat voivat saada erilaisia tavaroita, joita on tarjolla vain tapahtuman aikana. Suurimpien tapahtumien ajaksi pelin suurimmat kaupungit koristellaan tapahtuman teeman mukaisesti ja myös uusia tehtäviä on tarjolla. Yleensä jokaisen suurtapahtuman päättää loppuhuipennus, ja pelaajat saavat lahjaksi naamion tai hatun esim. tonttulakin tai lohikäärmenaamion. Pelaajat järjestävät myös omia tapahtumiaan, joista osa on saavuttanut suuren suosion.
Pelaaminen > Henchmanit ja Herot

Pelaaja voi pelata tietokoneen ohjaamien NPC-hahmojen kanssa, joita ovat henchmen-hahmot ja hero-hahmot.
Kampanjoiden tarinat > Guild Wars:Eye of the North - tarina

Eye of the North alkaa kaikilla kolmella mantereella tapahtuvalla maanjäristyksellä. Pelaajalla selviää, että maan alla käydään Deldrimorin kääpiöiden ja tuhoajien välinen taistelu. Pelaajat tulevat juuri ajoissa, sillä kääpiöt ovat tappiolla. Pelaajat tapaavat kaksi pelin päähahmoa, kääpiö Ogden Stonehealerin (Kiviparantaja) ja asura Vekkin. Tuhoajia on kuitenkin liikaa ja pelaajien on pakko paeta asuroiden rakentaman portaalin avulla. Kun pelaajat tulevat toisesta portaalista, he tapaavat nornin, Joran. Nornit ovat suurikokoisia ihmisiä, jotka kykenevät omaksumaan suden, korpin ja karhun muodon. Jora on metsästämässä karhuna mellastavaa veljeään, jonka karhun henki on kironnut niin ettei hän enää koskaan voi muuttua ihmiseksi. 
Pelaajat matkustavat eteenpäin toivossa löytää muita ihmisiä, ja löytävätkin mystisen rakennuksen, Eye of the Northin (Pohjoisen silmän),joka on ascalonilaisen Ebon Vanguardin (Kamaran etujoukkojen) hallinnassa. Yksi heistä on Searingin (Charrien toimittaman polto Ascalonissa) aikana Ascalonissa silloin elänyt Gwen.
Pelaaja, Ogden, Gwen ja Vekk menevät Hall of Monumentsiin (Monumenttien halli), joka sijaitsee Eye of the Northissa. Ebon Vanguard löysi sieltä Scrying Poolin (Ennustusallas), mutta he eivät osanneet käyttää sitä. Pelaaja kuitenkin onnistuu käyttämään sitä ja näkee näyssä yhden Tuhoajan. Näky loppuu ja pelaaja ja hänen uudet ystävänsä miettivät seuraavaa liikettään. Ogden haluaisi rakentaa Norneista armeijan, Vekk taas haluaa, että ottavat yhteyttä Asuroihin, kun taas Gwen vaatii Ebon Vanguardille apua, sillä monia heistä on kadonnut Charr Homelandiin (Charrien kotimaahan), joka on ensimmäisestä kampanjasta, Propheciesista tuttujen Charrien koti. Pelaajan tulee täyttää kaikkien kolmen vaatimukset vapaavalintaisessa järjestyksessä.
Kerättyään joukot, Asurojen golemit, Ebon Vanguardin sotilaat ja joitakin norneja mukanaan pelaaja lähtee kulkemaan tunneleita pitkin syälle kohti tuhoajien syvyyksiä. Siellä joukot puolellaan, pelaaja kohtaa aalloittain raivokkaita joukkoja tuhoajia, kunnes lopulta pääsee Suuren tuhoajan luokse ja surmaa sen. Päihitettyään Suuren tuhoajan, pelaaja näkee kohtauksen jossa esiintyy taianomainen puu. Tämä puu on tärkeä siitä syystä, että ensimmäinen sylvari (rotu Guild Wars 2:ssa) sikiää siitä.
Aiheesta muualla

Guild Wars MobyGamesissa (englanniksi)
GameFAQs-sivustolla (englanniksi)
Guild Wars - Virallinen sivusto,
GWW - Guild Wars Wiki - Virallinen Guild Wars Wiki.
GuildWiki - Guild Wars aiheinen Wiki.
Guild Wars Guru (Arkistoitu – Internet Archive) - Guild Wars aiheinen, laajan keskustelualueen omaava sivusto.
| --- | --- |
Pelisarja:   Guild Wars  Guild Wars Factions  Guild Wars Nightfall  Guild Wars 2
Farm Machine

| Farm Machine Steve ’n’ Seagulls |
| --- | --- | --- |

Studioalbumin tiedot
 Julkaistu: 11. toukokuuta 2015
 Formaatti: CD, LP, digitaalinen
 Tyylilaji: country
 Kesto: 48.15
 Levy-yhtiö: Spinefarm, Universal
Listasijoitukset
  Suomen virallinen lista: 7.
Steve ’n’ Seagullsin muut julkaisut
|   | Farm Machine 2015 | Brothers in Farms 2016 |
Farm Machine on country-yhtye Steve ’n’ Seagullsin esikoisalbumi, joka julkaistiin 11. toukokuuta 2015 levymerkillä Spinefarm Records. Se debytoi Suomen virallisen listan sijalla 7, ja pysytteli listalla yhteensä 8 viikkoa.
Vastaanotto

Kaaoszinen Jyri Kinnari antoi albumille erinomaisen arvosanan. Hän sanoi musiikin olevan hauskaa, minkä lisäksi instrumentteja käytetään taitavasti ja kappaleiden uudistamiseen on nähty vaivaa. Imperiumin Mape Ollila antoi albumille kahdeksan tähteä kymmenestä, ja sanoi sovitusten olevan ensiluokkaisia ja ”junttimusan” yksinkertaisesti toimivan musiikillisia mieltymyksiä kaihtaen.
Kappaleet

Grand Opening – 0.48
Black Dog – 3.21
Thunderstruck – 3.46
The Trooper – 3.45
Ich Will – 3.42
Paradise City – 4.13
Nothing Else Matters – 4.50
Over the Hills and Far Away – 3.43
Seek and Destroy – 4.56
Holy Diver – 2.52
Run to the Hills – 3.34
You Shook Me All Night Long – 3.18
Cemetery Gates – 5.27
Arvostelut

Imperiumi.net:
Kaaoszine.fi: 9/10
Funky Mississippi

| ”Funky Mississippi” Rufus Thomas |
| --- | --- | --- |

Singlen tiedot
 Albumilta: Funky Chicken
 Julkaistu: 1968
 Formaatti: 7" vinyyli
 Tuottaja(t): Steve Cropper
 Tyylilaji: soul
 Kesto: 02.55
 Levy-yhtiö: Stax
Funky Mississippi on yhdysvaltalaisen blues- ja soul-laulaja Rufus Thomasin kappale ja single vuodelta 1968. Sen on tuottanut Steve Cropper. Levy-yhtiö on Stax Records ja kappaleiden julkaisija Publ. East, BMI.
Kappaleet

Funky Mississippi – 2.25 (säv. Eddie Floyd)
So Hard to Get Along with – 2.57 (säv. Thomas, Edward Harris)
Fort Thüngen

Fort Thüngeniä.
Fort Thüngen on historiallinen linnoitus Luxemburgin kaupungissa, eteläisessä Luxemburgissa. Se sijaitsee Dräi Eechelenin puistossa, Kirchbergin kaupunginosassa, kaupungin koillisella puolella.
Suurin osa alkuperäisestä linnoituksesta tuhottiin jälkeen vuoden 1867 Lontoon rauhan, jossa määrättiin tuhottaviksi Luxemburgin kaupungin lukuisat linnoitukset. Fort Thüngenistä jäi jäljelle ainoastaan kolme tornia sekä muun linnoituksen perustukset. 1990-luvulla linnoitus kuitenkin jälleenrakennettiin komeuteensa, ja sinne sijoitettiin Musée d'Art Moderne Grand-Duc Jean -taidemuseo.
Ferés (Magnesia)

| Ferés Φερές |
| --- | --- |
 Kunnallisyksikön sijainti
 Ferés
 Koordinaatit: 39°22′N, 22°44′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Magnesia
Kunta:  Rígas Feraíos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  240501
Väkiluku (2011):  5 752
Aikavyöhyke:  UTC+2
 – Kesäaika:  UTC+3
Postinumero:  37 500
Suuntanumero(t):  24250
Rekisterikilpi:  VO
Infobox OKVirheellinen NIMI-arvo: 
Ferés (kreik. Φερές, kath.kreik. Φεραί, Feraí; virallisesti Δημοτική Ενότητα Φερών, Dimotikí Enótita Ferón) on yksi Rígas Feraíoksen kunnan kunnallisyksiköistä ja entinen itsenäinen Kreikan kunta. Se sijaitsee Magnesian alueyksikössä Thessalian alueella. Kunnallisyksikön väkiluku on 5 752 (vuonna 2011).
Feréen kunnallisyksikkö käsittää Rígas Feraíoksen kunnan lounaisosan Vóloksen kaupungin länsipuolella. Se on ottanut nimensä seudulla sijainneelta antiikin ajan Ferain kaupungilta. Kunnallisyksikön suurin asutus on Velestínon kaupunki. Ferés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Rígas Feraíoksen kunnaksi yhdessä Kárlan ja Keramídin kanssa, jolloin se muuttui uuden kunnan kunnallisyksiköksi.
Kunnallisyksikön osat

Feréen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Aerinó | Aerinó | 500 |
| Aerinó | Polyzaíïka | 10 |
| Ágios Geórgios Ferón | Ágios Geórgios Ferón | 681 |
| Mikró Perivoláki | Mikró Perivoláki | 343 |
| Perívlepto | Ágios Dimítrios | 144 |
| Perívlepto | Eleftherochório | 101 |
| Perívlepto | Kokkalaíika | 102 |
| Perívlepto | Kokkína | 202 |
| Perívlepto | Perívlepto | 266 |
| Velestíno | Chlói | 359 |
| Velestíno | Velestíno | 3 044 |
Yhteensä: 5 752
Free.fi

Free-laskutus Oy, joka toimii myös aputoiminimellä FREE.fi - Laskutuspalvelu on suomalainen laskutuspalveluyritys. Se tarjoaa laskutus- ja kirjanpitopalvelua sekä kevytyrittäjille että toiminimiyrittäjille. Palvelulla on noin 20 000 rekisteröitynyttä käyttäjää vuoden 2021 lopussa.  Vuonna 2020 yrityksellä oli kymmenen työntekijää. Sen liikevaihto oli 30 miljoonaa euroa ja tappio 36 000 euroa.
Historia

Yrityksen perusti vuonna 2016 yrityksen perustaja ja toimitusjohtaja Joonas Tuompo.lähde tarkemmin? Vuonna 2020 henkilöstöyritys Barona lähti osasijoittajaksi Free.fi-palveluun kehittämään kevytyrittäjyysmarkkinaa,lähde tarkemmin? ja vuonna 2021 Baronasta tuli Free-laskutuksen enemmistöomistaja.  Free-laskutus on viiden laskutuspalveluyrityksen muodostaman Uusi työ -yhdistyksen jäsen.
Vuonna 2023 yritys jättäytyi pois Uusi Työ Ry:n toiminnasta vedoten yhdistyksen toiminnan rajoittavan yrityksen toimintaa. Samana vuonna HS uutisoi Free.fi:n virheellisesti maksamista palkoista ja verottajan antamasta ohjauksesta yrityksen maksamien verovapaiden kustannusten käsittelyyn.[lähde? ]
Kauppalehti uutisoi syksyllä 2023 yrityksen joutuneen talousvaikeuksiin virheellisen toiminnan johdosta.[lähde? ]
Palvelut

Free-laskutus tarjoaa laskutuspalvelua niin kevytyrittäjille kuin toiminimiyrittäjille. Palvelu kevytyrittäjille on ohjattu henkilöille, jotka haluavat laskuttaa työstään ilman omaa yritystä. Palvelu toiminimiyrittäjille on suunnattu henkilöille, jotka tarvitsevat oman Y-tunnuksen sekä kirjanpidon. Yritys tarjoaa mahdollisuuden oppia yrittäjyydestä FREE Akatemiassa. Yritys myös yhdistää toimeksiantajat sekä itsensätyöllistäjät FREE Talentin avulla.
Gut Panker

| Gut Panker |
| --- | --- |
 Gut Pankerin päärakennus.
Sijainti:  Panker, Saksa
Koordinaatit:  54°19′44″N 10°34′18″E﻿ / ﻿54.3288°N 10.5718°E﻿ / 54.3288; 10.5718
Rakennustyyppi:  Kartanolinna (en) ja estate (en) (käännä suomeksi)
 fiGut Panker 
  
Gut Panker on kartano Pankerin kunnassa Schleswig-Holsteinin osavaltiossa Pohjois-Saksassa. Lähellä Itämeren rantaa sijaitsevan kartanon historia alkaa myöhäiskeskiajalta. Sen etäisyys Hampurista on noin sata kilometriä koilliseen ja Kielistä noin 30 kilometriä itään. Suomalaisissa yhteyksissä Gut Panker tunnetaan myös nimellä Pankerin linna. Suomen kuninkaaksi aiottu Friedrich Karl syntyi siellä.
Historia

Gut Panker kuului Rantzaun aatelissuvulle keskiajan lopulta vuoteen 1739, jolloin Ruotsin kuningas Fredrik I hankki sen omistukseensa. Fredrik I antoi Gut Pankerin aviottomien poikiensa Friedrich Wilhelm von Hessensteinin ja Karl Edward von Hessensteinin hallintaan. Näiden äiti oli Hedvig Taube. Karl Edward kuoli 1769, minkä jälkeen Gut Panker oli Friedrich Wilhelmin pääasiallinen asuinpaikka. Friedrich Wilhelm von Hessenstein kuoli Pankerissa 1808.
Friedrich Karl syntyi Gut Pankerissa toukokuussa 1868. Hänet tunnetaan valinnastaan Suomen kuninkaaksi vuonna 1918. Hän ei kuitenkaan koskaan toiminut kuninkaana, sillä Suomesta tehtiin tasavalta.
Gut Pankerin maita myytiin paikallisille talonpojille ensimmäisen maailmansodan jälkeen. Vuonna 1928 perustettiin Hessische Hausstiftung varmistamaan, että kartano säilyy Hessenin ruhtinassuvun omistuksessa. Toisen maailmansodan jälkeen Gut Panker toimi idästä saapuneiden pakolaisten majoituspaikkana ja trakehneninhevosten kasvattamona. Kartanon päärakennus peruskorjattiin 1954.
Päärakennus ja puutarha

Gut Pankerin päärakennuksen vanhimmat osat ovat noin vuodelta 1650, ja sitä laajennettiin barokin hengessä 1700-luvun alussa. Nykyisen asunsa rakennus sai 1800-luvun alussa, jolloin rakennettiin kolmikerroksiset asuintornit. Julkisivu on pidetty valkoisena. Kartanon puutarha oli aikoinaan barokkityylinen, mutta 1800-luvulla se muutettiin ajan hengen mukaisesti englantilaistyyliseksi maisemapuutarhaksi.
Gut Pankerin ympäristössä sijaitsee pieni Hofsee-niminen järvi, jonka vesilintukanta on monipuolinen. Läheinen Itämeri tuottaa alueelle leudon mikroilmaston, ja kasvillisuus on Pohjois-Saksan oloihin nähden erittäin rehevää.
Gut Panker on Hessenin ruhtinassuvun omistuksessa ja yksityiskäytössä. Kartanon sivurakennuksia on vuokrattu taiteilijoille ja käsityöläisille.
Aiheesta muualla

Viralliset sivut (Arkistoitu – Internet Archive)
Kuvia tai muita tiedostoja aiheesta Gut Panker Wikimedia Commonsissa